text: ফিফটি শেডস অফ গ্রে (ইংরেজি: Fifty Shades of Grey) হল ২০১৫ সালে মুক্তিপ্রাপ্ত একটি মার্কিন কামোদ্দীপক রোম্যান্টিক ড্রামা চলচ্চিত্র। ছবিটি পরিচালনা করেন স্যাম টেলর-জনসন এবং ই. এল. জেমস রচিত তথা ২০১১ সালে প্রকাশিত একই নামের একটি উপন্যাস অবলম্বনে এই ছবির চিত্রনাট্য রচনা করেন কেলি মার্সেল। ছবিটিতে ডাকোটা জনসন অভিনয় করেন আনাস্টেসিয়া স্টিল নামে এক কলেজ ছাত্রীর এবং জেমি ডোরনান অভিনয় করেন সেই কলেজ ছাত্রীর সঙ্গে এক ধর্ষকামী ও মর্ষকামী সম্পর্ক শুরু করা তরুণ ধনকুবের ব্যবসায়ী ক্রিস্টিয়ান গ্রে-র ভূমিকায়।
  
  ২০১৫ সালের ১১ ফেব্রুয়ারি ৬৫তম বার্লিন আন্তর্জাতিক চলচ্চিত্র উৎসবে ছবিটির প্রিমিয়ার আয়োজিত হয় এবং সেই বছরই ১৩ ফেব্রুয়ারি ইউনিভার্সাল পিকচার্স ও ফোকাস ফিচার্স কর্তৃক ছবিটি মুক্তিলাভ করে। সাধারণভাবে সমালোচকদের নেতিবাচক প্রশংসা অর্জন করলেও ছবিটি বক্স অফিসে তারক্ষণিক সাফল্য অর্জন করে এবং অসংখ্য বক্স অফিস রেকর্ড ভেঙে বিশ্বব্যাপী ৫৭০ মিলিয়ন মার্কিন ডলারেরও বেশি অর্থ আয় করে।
  
  ৩৬তম গোল্ডেন র‍্যাস্পবেরি পুরস্কার অনুষ্ঠানে এই ছবি সর্বাধিক সংখ্যক পুরস্কার জয় করে। উক্ত অনুষ্ঠানে নিকৃষ্টতম চলচ্চিত্র (ফ্যান্টাস্টিক ফোর ছবির সঙ্গে যৌথভাবে) ও দুই শীর্ষ ভূমিকা সহ প্রাপ্ত ছয়টি মনোনয়নের মধ্যে পাঁচটি বিভাগেই পুরস্কার জয় করে। এলি গল্ডিং-এর একক "লাভ মি লাইক ইউ ডু" গানটি শ্রেষ্ঠ মৌলিক গান বিভাগে গোল্ডেন গ্লোব পুরস্কারের জন্য এবং দ্য উইকএন্ডের একক "আর্নড ইট" গানটি ৮৮তম অ্যাকাডেমি পুরস্কার অনুষ্ঠানে শ্রেষ্ঠ মৌলিক গান বিভাগে অ্যাকাডেমি পুরস্কারের জন্য মনোনীত হয়।
  
  এই ছবিটি ছিল ফিফটি শেডস চলচ্চিত্র ত্রয়ীর প্রথম পর্ব এবং এই ছবিটির দু’টি সিক্যোয়েল নির্মিত হয়: ফিফটি শেডস ডার্কার (২০১৭) ও ফিফটি শেডস ফ্রিড (২০১৮)।
  
  আরও দেখুন
  
   চলচ্চিত্রে যৌনতা
   ওয়াইল্ড অর্কিড (চলচ্চিত্র), ১৯৮৯
  
  পাদটীকা
  
  তথ্যসূত্র
  
  বহিঃসংযোগ
  
   
   
   
  
  Category:২০১৫-এর চলচ্চিত্র
  Category:২০১০-এর দশকের কামোদ্দীপক ড্রামা চলচ্চিত্র
  Category:২০১০-এর দশকের রোম্যান্টিক ড্রামা চলচ্চিত্র
  Category:মার্কিন চলচ্চিত্র
  Category:মার্কিন কামোদ্দীপক চলচ্চিত্র
  Category:মার্কিন রোম্যান্টিক ড্রামা চলচ্চিত্র
  Category:চলচ্চিত্রে বিডিএসএম
  Category:সেন্সরকৃত চলচ্চিত্র
  Category:চলচ্চিত্র বিতর্ক
  Category:ইংরেজি ভাষার চলচ্চিত্র
  Category:মার্কিন কামোদ্দীপক রোম্যান্স চলচ্চিত্র
  Category:ফিফটি শেডস
  Category:ব্রিটিশ উপন্যাস অবলম্বনে চলচ্চিত্র
  Category:রোম্যান্স উপন্যাস অবলম্বনে চলচ্চিত্র
  Category:ভারতে চলচ্চিত্র সেন্সরশিপ
  Category:স্যাম টেলর-জনসন পরিচালিত চলচ্চিত্র
  Category:মাইকেল ডে লুকা প্রযোজিত চলচ্চিত্র
  Category:ড্যানি এলফম্যান সুরারোপিত চলচ্চিত্র
  Category:সিয়াটলের প্রেক্ষাপটে চলচ্চিত্র
  Category:ভ্যাঙ্কুবারে নির্মিত চলচ্চিত্র
  Category:ফোকাস ফিচার্স চলচ্চিত্র
  Category:ইউনিভার্সাল পিকচার্স চলচ্চিত্র
  Category:টুইলাইট ধারাবাহিকের ভিত্তিতে রচনাকর্ম
  Category:২০১৫-এর ড্রামা চলচ্চিত্র
title: ফিফটি শেডস অফ গ্রে (চলচ্চিত্র)